Gardino geležinkelio tiltas

Gardino geležinkelio tiltas () – geležinkelio tiltas Baltarusijoje, Gardino centre. Nutiestas per Nemuną, Gardino-Bruzgių geležinkelio linijoje, 2 km į pietvakarius nuo miesto geležinkelio stoties.

Vienas seniausių ir vienintelis geležinkelio tiltas Gardine. Jo ilgis viršija 200 m ir priklauso didžiųjų kategorijai. Ant tilto ir jo prieigose išlikusi kombinuota geležinkelio vėžė – 1520 mm ir 1435 mm pločio. Kasdien čia pravažiuoja kelios dešimtys krovininių ir keleivinių traukinių. 2022 m. atliktas kapitalinis remontas. Tiltą laikančių istorinių koloninių atramų nelikę – stovi vientiso mūro taurai.Мост – как новый xpress.by
miniatiūra|240px|left|Tiltas iki 1915 m.

 Istorija 

Pirmasis geležinkelio tiltas šioje vietoje buvo statomas 1861–1864 m. carinės Rusijos vyriausybės tiesiamo Sankt Peterburgo–Varšuvos geležinkelio linijoje.Andrej Waszkiewicz. Koleją z Warszawy do Petersburga przez Grodno kresy24.pl  Tiltas, kaip ir šiandien, buvo atremtas į dvi tarpines atramas, ant kurių buvo sumontuota santvarinė konstrukcija, o jos viršumi pakloti vienkelio geležinkelio bėgiai. 1915 m., per Pirmąjį pasaulinį karą, jį susprogdino besitraukiantys rusų kareiviai. Netrukus po to vokiečiai netoliese pastatė laikiną medinį tiltą. Šis tiltas sudegė 1920 m. per Lenkijos–sovietų karą.

Tarpukariu Gardinas buvo Antrosios Lenkijos Respublikos sudėtyje. 2-ojo dešimtmečio viduryje geležinkelio perėja per Nemuną buvo atstatyta. 1923 m. balandžio 18 d. „Lietuvos žinios“ pranešė apie baigtą statyti Gardino geležinkelio tiltą ir paleistą bandomąjį traukinį linijoje Vilnius–Gardinas–Varšuva bei atnaujinamą eismą nuo gegužės 1 d.Žinutė apie geležinkelio tiltą Gardine tarpukaris.autc.lt

1941 m., per Antrąjį pasaulinį karą, tiltą susprogdino besitraukianti sovietų kariuomenė. Netrukus jį atstatė vokiečiai, bet 1944 m. atsitraukdami susprogdino.Железнодорожный мост Гродно: как его восстанавливали немцы в 1942  autogrodno.by Po karo Gardinas buvo prijungtas prie Sovietų Sąjungos, tiltas dar kartą atstatytas. Sovietmečiu gynybiniais sumetimais prie tilto įrengtos įtvirtintos šaudymo pozicijos. Vėliau objektas ne kartą modernizuotas.

1963–1965 m. Gardino miesto rytuose buvo pastatytas antrasis geležinkelio tiltas. Tačiau po SSRS žlugimo jis buvo naudojamas vis rečiau, kol eismas visiškai sustojo. Vėliau apleistas tiltas rekonstruotas, paverstas automobilių transporto tiltu – Gardino Rytų tiltu.От охраняемого объекта до современной магистрали: рассказываем об истории Восточного моста в Гродно  newgrodno.by

 Šaltiniai 

 Nuorodos 

 Geležinkelio tiltas per Nemuną Gardine olitaorany.lt

Kategorija:Gardino tiltai
Kategorija:Tiltai per Nemuną
Kategorija:Geležinkelio tiltai
Kategorija:Santvariniai tiltai